שרון דרוקר

שרון דרוקר (נולד ב-26 ביולי 1967) הוא כדורסלן עבר ומאמן כדורסל ישראלי, המאמן את נבחרת ישראל בכדורסל נשים, ומשמש כעוזר מאמן נבחרת ישראל בכדורסל.

ביוגרפיה

דרוקר גדל בקבוצת מכבי פתח תקווה תחת המאמן ישראל לב. לאחר מכן שיחק בהפועל אילת ובהמשך שיחק במכבי קריית מוצקין. בעונת  עלה עם הפועל אילת  לליגת העל, ובעונת  התמודד עם מכבי קריית מוצקין על העלייה. בגיל 28 החליט לפרוש ממשחק פעיל עקב פציעה בברך.

דרוקר החל את קריירת האימון שלו בשנת  כעוזר מאמן של אריק שיבק במכבי עירוני רעננה. בעונת  התמנה דרוקר למאמנה הראשי של הקבוצה ונשאר בתפקיד עד עונת . בעונתו הראשונה בקבוצה העפיל דרוקר לגמר הפלייאוף הישראלי ושם הפסיד למכבי תל אביב 3:1. בקיץ  חתם בקבוצת הפועל גליל עליון ואימן אותה במשך עונה אחת. בשנים - שימש כמאמנה של  הפועל ירושלים. בעונת  זכה עם הקבוצה בגביע יול"ב לאחר ניצחון בגמר על ריאל מדריד.

בעונת  אימן את קבוצת אוראל גרייט הרוסית. וזכה עמה ביורוקאפ צ'לנג'. את עונת  החל כמאמנה של קבוצת ריטאס וילנה הליטאית, אך פוטר (כשבמאזנו 13 ניצחונות ו-2 הפסדים) על ידי נשיא המועדון, יונאס וינאוסקאס, שידוע ביחסיו העכורים עם מאמנים. הסיבה הרשמית לפיטוריו הייתה: "אי שיתוף שחקני בית". בשנים - שימש כמאמנה של אוסטנדה הבלגית. בשנתו הראשונה בקבוצה זכה עמה באליפות ובשנתו השנייה בגביע. בקיץ 2008 חתם דרוקר בפורטיטודו בולוניה האיטלקית ל-3 שנים, אך חוזהו הופר תוך זמן קצר. המאמן החליט לתבוע את המועדון וחזר לאוסטנדה שהזעיקה אותו כשהיא ממוקמת במקום האחרון בטבלה.

מנובמבר 2008 ועד יוני 2010 שימש דרוקר כעוזר מאמן של פיני גרשון בקבוצת מכבי תל אביב. בשנתו הראשונה בקבוצה כעוזר מאמן זכה באליפות המדינה בכדורסל. ביוני 2010 שוחרר ממכבי בעקבות הפסד האליפות להפועל גלבוע גליל.

ב-18 ביוני 2013 חתם דרוקר בקבוצת הפועל גלבוע גליל מליגת העל, אותה אימן במהלך עונת 2013–2014 והוביל למקום ה-8 בליגת העל.

ב-17 ביוני 2014 חתם דרוקר בקבוצת מכבי ראשון לציון מליגת העל.

ב-26 בינואר 2016 מונה למאמן נבחרת בולגריה, אך חודש לאחר מכן ויתר על המשרה לטענתו מסיבות אישיות.

ב-14 באפריל 2016 פוטר דרוקר ממכבי ראשון לציון.

ב-12 ביולי 2017 מונה למאמן קבוצת אקדמיק סופיה הבולגרית

ב-18 בנובמבר 2017, מונה למאמן הפועל אילת באותו זמן היה המאמן השני של האילתים שגם שיחק בעבר בקבוצה ועזב את אקדמיק סופיה.

ביוני 2019 חתם לשתי עונות כמאמן הפועל חולון ב-5 בדצמבר פוטר מתפקידו.

ביוני 2020 חתם לשנתיים כמאמן בני הרצליה, בסיום עונת 2020/21 עזב את הרצליה לאחר שהקבוצה סיימה במקום ה-11. ומונה למאמן נבחרת ישראל בכדורסל נשים

ביוני 2022 מונה למאמן הפועל חיפה מליגת העל, באפריל 2023 פוטר לאחר 14 הפסדים רצופים כאשר הקבוצה במקום ה-11.

חיים אישיים
שרון הוא אחיו של העיתונאי רביב דרוקר.

אב לבן ובת מנישואיו הראשונים להדס דרוקר (במקור זוסמן), ובן מהיוצרת הדוקומנטרית ציפי קרליק.

תארים
 מאמן העונה בליגת העל בכדורסל ב-2000.
 זכייה בגביע יול"ב עם הפועל ירושלים ב-2004.
 זכייה ביורוקאפ צ'לנג' עם אורל גרייט ב-2005/2006.
 זכייה באליפות בלגיה עם אוסטנד ב-2007.
 זכייה בגביע בלגיה עם אוסטנד ב-2008.
 אליפות המדינה בכדורסל עם מכבי תל אביב כעוזר מאמן ב-2009.

קישורים חיצוניים

הערות שוליים

מאמני כדורסל ישראלים
מאמני הפועל חיפה בכדורסל
כדורסלני מכבי פתח תקווה
כדורסלני הפועל אילת
מאמני הפועל חולון
מאמני בני הרצליה
מאמני הפועל ירושלים בכדורסל
מאמני הפועל גליל עליון
מאמני הפועל גלבוע גליל
מאמני מכבי ראשון לציון
מאמני אריס סלוניקי בכדורסל
מאמני מכבי עירוני רעננה
מאמני ריטאס וילנה
מאמני נבחרת העתודה של ישראל בכדורסל
ישראלים שנולדו ב-1967